Сонца — гэта лякарства. У правільна падабранай дозе яно стымулюе нервовую сістэму, паляпшае абмен рэчываў, садзейнічае ўтварэнню ў арганізме неабходнага вітаміну Д, спрыяльна адбіваецца на залозах унутранай сакрэцыі, паляпшае ахоўныя сілы арганізма і падымае яго агульны тонус. Пры перадазіроўцы атрымліваецца адваротны эфект. Прамыя сонечныя промні проціпаказаны хворым з ішамічнай хваробай сэрца, гіпертаніяй, варыкозным расшырэннем вен, атлусценнем, туберкулёзам, хваробай Паркінсона, эпілепсіяй, хваробамі вачэй, печані, а таксама дзецям дашкольнага ўзросту.